區瑞強

區瑞強係香港一個擅長唱民歌、民謠嘅歌手，做緊香港電台DJ。前歌手區桂芬係佢個妹。

生平

入行經歷
區瑞強喺香港土生土長，係本地資深歌手同民謠一代宗師。佢喺香港浸會學院傳理系畢業，曾經擔任香港電台唱片騎師，亦曾經為無綫電視主持多個音樂節目。

佢先後就讀香港九龍總商會中文小學、清水灣寄宿學校香港三育書院同已被殺校嘅格致書院。佢中三開始加入業餘民歌界，並初嘗民謠木結他，擅長演唱流行民歌，少年時代曾經代表學校出外比賽、參加業餘民歌音樂會，亦曾經喺餐廳唱英文歌同懷舊歌。

1977年獲邀加入寶麗金唱片公司，又被邀加入電視台同電台做主持，期間亦參與電視劇同電影嘅演出；至今灌錄粵、英同國語唱片過百張。

1979年推出唱片《陌上歸人》，銷量超過20萬張，成為當年全港歌星唱片銷量第一名。

近年發展
區瑞強亦喺1988年創辦「音樂農莊」同《Albert Au‧區瑞強》，佢係香港劃時代而又資深中文節目主持。現場節目同香港同海外頂級歌手合唱，包括譚詠麟、李克勤、林子祥、徐小鳳、葉麗儀、陳潔靈、羅大佑、巫啟賢、關淑怡、呂方、黃凱芹、黎瑞恩、張偉文、鍾鎮濤、羅文、Joe Junior、Uncle Ray等，節目以懷舊歌為主，邀請唔同風格嘉賓合唱，共享黃金年代懷舊中、英文金曲；又會以結他、鋼琴伴奏，邊講邊唱。節目亦作網上全球直播同重溫，所以有大量海外聽眾群，影響廣遠。佢亦有主持電視節目，例如《區瑞強擁抱大自然》同《香港十大勝景》，將音樂融入大自然，推動環保訊息。

區瑞強大約喺1999年開始，基本上每年都會舉辦個人演唱會，並已經分別喺2007年舉辦入行30週年演唱會同2017年舉辦入行40週年演唱會。

區瑞強喺1980年代成名後攞過無數獎項；佢嘅音樂路線崇尚簡樸、清雅，歌唱技巧細膩精煉，係香港發燒Hi Fi唱片界男歌手頭號代表人，幾十年嚟致力推動香港民謠發展，不遺餘力。

現時擁有「銀星唱片製作」公司，推出無數唱片以及演出、製作多場演唱會，都以民歌同抒情歌做主要重點。區瑞強被喻為香港民謠界代表及民歌一代宗師，有「民歌王子」美稱。

經典名曲 
 陌上歸人
 漁火閃閃
 愛在陽光空氣中
 水霞
 雲外千峰
 相識在童年
 那天再重聚
 訴心曲
 世間情
 再莫愚弄我(1984年TVB十大勁歌金曲第二季季選十大金曲)
 蚌的啟示
 昨夜的渡輪上
 囍帖街
 小河淌水
 月光光

英文歌
The Sound of Silence
I'll Have To Say I Love You *In a Song
Longer
Vincent
If
You've Got a Friend
Windflowers
Bridge Over Trouble Water
Danny's Song
Dust In the Wind
Diary
Perhaps Love
The End of the World
Visions
Love Me Tender
Both Sides Now
Rhinestone Cowboy

政治立場 
區瑞強嘅政治立場係親香港建制派。區瑞強、袁詠儀、張智霖同「肥媽」Maria Cordero喺2018年11月香港立法會九龍西地方選區補選為獲民建聯、經民聯等支持建制派候選人陳凱欣站台。

香港電台網站

瑞強
香港男歌手